ddrg/super_eurlex huggingface dataset:
Ανακοίνωση για την επικείμενη λήξη ορισμένων μέτρων αντιντάμπινγκ

(2002/C 250/02)

1. Η Επιτροπή ανακοινώνει ότι, αν δεν αρχίσει επανεξέταση σύμφωνα με την ακόλουθη διαδικασία, τα κατωτέρω μέτρα αντιντάμπινγκ θα λήξουν την ημερομηνία που αναφέρεται στον κατωτέρω πίνακα, σύμφωνα με τις διατάξεις του άρθρου 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1).

2. Διαδικασία

Οι κοινοτικοί παραγωγοί δύνανται να υποβάλουν γραπτώς αίτηση επανεξέτασης. Η αίτηση αυτή πρέπει να περιέχει επαρκή αποδεικτικά στοιχεία σύμφωνα με τα οποία η άρση των μέτρων αυτών θα μπορούσε να οδηγήσει στη συνέχιση ή την επανάληψη των πρακτικών ντάμπινγκ και της ζημίας.

Σε περίπτωση κατά την οποία η Επιτροπή αποφασίσει να επανεξετάσει τα εν λόγω μέτρα, οι εισαγωγείς, οι εξαγωγείς, οι αντιπρόσωποι της εξάγουσας χώρας και οι κοινοτικοί παραγωγοί θα έχουν τη δυνατότητα να αναπτύξουν, να απορρίψουν ή να σχολιάσουν τα θέματα που εκτίθενται στην αίτηση επανεξέτασης.

3. Προθεσμία

Οι κοινοτικοί παραγωγοί μπορούν να υποβάλουν γραπτώς αίτηση επανεξέτασης, δυνάμει του προαναφερθέντος άρθρου 11 παράγραφος 2, η οποία πρέπει να περιέλθει στην Ευρωπαϊκή Επιτροπή, Γενική Διεύθυνση Εμπορίου (Τμήμα Β-1), J-79 5/16, B-1049 Βρυξέλλες(2), μετά τη δημοσίευση της παρούσας ανακοίνωσης και το αργότερο τρεις μήνες πριν από την ημερομηνία που αναγράφεται στον κατωτέρω πίνακα.

4. Η παρούσα ανακοίνωση δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 της 22ας Δεκεμβρίου 1995.

>ΘΕΣΗ ΠΙΝΑΚΑ>

(1) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

(2) Τέλεξ: COMEU B 21877, Φαξ (32-2) 295 65 05.
Κρατική ενίσχυση - Ιταλία

Ανακοίνωση της Επιτροπής στα κράτη μέλη και στους λοιπούς ενδιαφερομένους

Κρατική ενίσχυση C 9/2002 (ex N 846/2001) - Ενισχύσεις για την προστασία του περιβάλλοντος υπέρ της Duferdofin SpA

(2002/C 251/04)

(Κείμενο που παρουσιάζει ενδιαφέρον για τον ΕΟΧ)

Με επιστολή της 2ης Ιουλίου 2002, η οποία παρατίθεται κατωτέρω, η Επιτροπή γνωστοποίησε στην Ιταλία την απόφασή της να κλείσει τη διαδικασία που έχει κινήσει σχετικά με την ανωτέρω αναφερόμενη ενίσχυση. "Η Ιταλία, με επιστολή της της 20ής Δεκεμβρίου 2001, που πρωτοκολλήθηκε στις 21 Δεκεμβρίου 2001, κοινοποίησε στην Επιτροπή την πρόθεσή της να χορηγήσει ενισχύσεις για επενδύσεις που επρόκειτο να πραγματοποιήσει η Duperdofin SpA.

Η ενίσχυση ανερχόταν σε 1631812,71 ευρώ και αφορούσε την κατασκευή σκεπαστής αποθήκης για την αποθήκευση, τη μεταφορά και την αποστολή χαλύβδινων δοκών καθώς και την εγκατάσταση συστήματος μεταφοράς των δοκών αυτών.

Η Επιτροπή, με επιστολή της της 18ης Φεβρουαρίου 2002, ενημέρωσε την Ιταλία για την απόφασή της να κινήσει κατά της ενίσχυσης αυτής τη διαδικασία που προβλέπεται στο άρθρο 6 παράγραφος 5 της απόφασης αριθ. 2496/96/ΕΚΑΧ της Επιτροπής.

Η απόφαση της Επιτροπής να κινήσει τη διαδικασία αυτή δημοσιεύτηκε στην Επίσημη Εφημερίδα των Ευρωπαϊκών Κοινοτήτων(1).

Οι ιταλικές αρχές, με επιστολή τους της 5ης Απριλίου 2002, ενημέρωσαν την Επιτροπή ότι, από τη στιγμή που η επιχείρηση παραιτείτο της ενίσχυσης, η Ιταλία απέσυρε την κοινοποίηση, δεδομένου ότι η ενίσχυση δεν θα χορηγείτο.

Η Επιτροπή αποφάσισε, ως εκ τούτου, να παύσει τη διαδικασία που είχε κινήσει βάσει του άρθρου 6 παράγραφος 5 της απόφασης αριθ. 2496/96/ΕΚΑΧ, όσον αφορά την κοινοποιηθείσα ενίσχυση, λαμβανομένου υπόψη ότι οι ιταλικές αρχές είχαν αποσύρει την κοινοποίηση και δεν προτίθεντο να χορηγήσουν την ενίσχυση."

(1) ΕΕ C 71 της 20.3.2002, σ. 2.
Κρατική ενίσχυση - Ιταλία

Ανακοίνωση της Επιτροπής στα κράτη μέλη και στους λοιπούς ενδιαφερομένους

Κρατική ενίσχυση C 10/2001 (ex N 613/2000) - Lucchini SpA: Έρευνα και ανάπτυξη

(2002/C 251/02)

(Κείμενο που παρουσιάζει ενδιαφέρον για τον ΕΟΧ)

Με επιστολή της 30ής Ιανουαρίου 2002, η οποία παρατίθεται κατωτέρω, η Επιτροπή γνωστοποίησε στην Ιταλία την απόφασή της να κλείσει τη διαδικασία που έχει κινήσει σχετικά με την ανωτέρω αναφερόμενη ενίσχυση. "1. Με επιστολή της 11ης Σεπτεμβρίου 2000, που καταχωρίστηκε στις 18 Σεπτεμβρίου 2000, οι ιταλικές αρχές κοινοποίησαν στην Επιτροπή την ενίσχυση υπέρ της έρευνας και ανάπτυξης την οποία είχε την πρόθεση να χορηγήσει το Υπουργείο Βιομηχανίας υπέρ της επιχείρησης Lucchini SpA. Με επιστολή της 19ης Οκτωβρίου 2000, η Επιτροπή ζήτησε περισσότερες πληροφορίες· οι ιταλικές αρχές απήντησαν με επιστολή της 12ης Δεκεμβρίου 2000, που καταχωρίστηκε στις 20 Δεκεμβρίου.

2. Η ενίσχυση συνίστατο σε χαμηλότοκα δάνεια που κάλυπταν το 35 % των επιλέξιμων δαπανών, με επιτόκιο 0,95 % για τα πρώτα πέντε έτη και 3,95 % για τα επόμενα δέκα έτη. Δεν προβλεπόταν η επιστροφή κεφαλαίου κατά τα πρώτα πέντε έτη. Τα δάνεια θα εχορηγούντο στο πλαίσιο ενός ειδικού καθεστώτος που θεσπίστηκε με το νόμο 46/82 'Περί των μέτρων για την οικονομική ενίσχυση τομέων εθνικής σημασίας' - ειδικά κεφάλαια κίνησης για την τεχνολογική καινοτομία που εγκρίθηκαν από την Επιτροπή στις 17 Ιουνίου 1992 [επιστολή SG(92) D/7985]. Η ακαθάριστη ένταση ενίσχυσης ανερχόταν σε 13,29 %.

3. Η ενίσχυση αφορούσε τα τρία ακόλουθα σχέδια:

- Σχέδιο αριθ. 11206: Νέα τεχνολογία για την παραγωγή χυτοσιδήρου για ειδικά υψηλής ποιότητας επιμήκη προϊόντα σιδήρου και χάλυβα.

- Σχέδιο αριθ. 11205: Αποθείωση χυτοσιδήρου σε χαλύβδινο κάδο χύτευσης με καινοτόμα εγκατάσταση υψηλής παραγωγικότητας και χαμηλή κατανάλωση αντιδραστηρίων.

- Σχέδιο αριθ. 11204: Δυναμικό σύστημα μέσω ηλεκτρονικού υπολογιστή για τον έλεγχο ροής χάλυβα.

4. Με επιστολή της 13ης Φεβρουαρίου 2001, η Επιτροπή ενημέρωσε την Ιταλία για την απόφασή της να κινήσει τη διαδικασία που προβλέπεται στις διατάξεις του άρθρου 6 παράγραφος 5 της απόφασης αριθ. 2496/96/ΕΚΑΧ της Επιτροπής, όσον αφορά την ενίσχυση αυτή.

5. Η απόφαση της Επιτροπής να κινήσει τη διαδικασία δημοσιεύθηκε στην Επίσημη Εφημερίδα των Ευρωπαϊκών Κοινοτήτων(1).

6. Υποβλήθηκαν στην Επιτροπή παρατηρήσεις εκ μέρους των βρετανικών αρχών. Η Επιτροπή τις διαβίβασε στην Ιταλία, παρέχοντας τη δυνατότητα σχολιασμού.

7. Με επιστολή της 29ης Νοεμβρίου 2001, οι ιταλικές αρχές ενημέρωσαν την Επιτροπή για το ότι η επιχείρηση αρνήθηκε την ενίσχυση και κατόπιν τούτου η κοινοποίηση αποσύρθηκε και η ενίσχυση δεν επρόκειτο να χορηγηθεί.

8. Κατά συνέπεια, η Επιτροπή αποφάσισε να περατώσει τη διαδικασία που κίνησε δυνάμει του άρθρου 6 παράγραφος 5 της απόφασης αριθ. 2496/96/ΕΚΑΧ της Επιτροπής σε σχέση με την κοινοποιηθείσα ενίσχυση, λαμβάνοντας υπόψη ότι οι ιταλικές αρχές απέσυραν την κοινοποίηση και δεν προτίθενται να χορηγήσουν την ενίσχυση."

(1) ΕΕ C 166 της 9.6.2001, σ. 22.
Κρατική ενίσχυση - Ιταλία

Ανακοίνωση της Επιτροπής στα κράτη μέλη και στους λοιπούς ενδιαφερομένους

Κρατική ενίσχυση C 12/2002 (ex N 847/2001) - Ενισχύσεις για την προστασία του περιβάλλοντος υπέρ της Valbruna SpA

(2002/C 251/05)

(Κείμενο που παρουσιάζει ενδιαφέρον για τον ΕΟΧ)

Με επιστολή της 2ας Ιουλίου 2002, η οποία παρατίθεται κατωτέρω, η Επιτροπή γνωστοποίησε στην Ιταλία την απόφασή της να κλείσει τη διαδικασία που έχει κινήσει σχετικά με την ανωτέρω αναφερόμενη ενίσχυση. "Η Ιταλία, με επιστολή της της 20ής Δεκεμβρίου 2001, που πρωτοκολλήθηκε στις 21 Δεκεμβρίου 2001, κοινοποίησε στην Επιτροπή την πρόθεσή της να χορηγήσει ενισχύσεις για επενδύσεις που επρόκειτο να πραγματοποιήσει η βιομηχανία σιδήρου και χάλυβα Valbruna SpA.

Η ενίσχυση ανερχόταν σε 4426397 ευρώ και αφορούσε εννέα σχέδια, πέντε από τα οποία θεωρήθηκε ότι συνέβαλαν στην εξοικονόμηση ενέργειας και τέσσερα στην προστασία του περιβάλλοντος.

Η Επιτροπή, με επιστολή της της 27ης Φεβρουαρίου 2002, ενημέρωσε την Ιταλία για την απόφασή της να κινήσει κατά της ενίσχυσης αυτής τη διαδικασία που προβλέπεται στο άρθρο 6 παράγραφος 5 της απόφασης αριθ. 2496/96/ΕΚΑΧ της Επιτροπής

Η απόφαση της Επιτροπής να κινήσει τη διαδικασία αυτή δημοσιεύτηκε στην Επίσημη Εφημερίδα των Ευρωπαϊκών Κοινοτήτων(1).

Οι ιταλικές αρχές, με επιστολή τους της 12ης Απριλίου 2002, ενημέρωσαν την Επιτροπή ότι, από τη στιγμή που η επιχείρηση παραιτείτο της ενίσχυσης, η Ιταλία απέσυρε την κοινοποίηση, δεδομένου ότι η ενίσχυση δεν θα χορηγείτο.

Η Επιτροπή αποφάσισε, ως εκ τούτου, να παύσει τη διαδικασία που είχε κινήσει βάσει του άρθρου 6 παράγραφος 5 της απόφασης αριθ. 2496/96/ΕΚΑΧ όσον αφορά την κοινοποιηθείσα ενίσχυση, λαμβανομένου υπόψη ότι οι ιταλικές αρχές είχαν αποσύρει την κοινοποίηση και δεν προτίθεντο να χορηγήσουν την ενίσχυση."

(1) ΕΕ C 81 της 4.4.2002, σ. 5.
Υπουργική απόφαση με την οποία αναθεωρούνται οι ανώτατοι ναύλοι αεροπορικών δρομολογίων μεταξύ των Καναρίων Νήσων για τα οποία έχει επιβληθεί υποχρέωση παροχής δημόσιας υπηρεσίας

(2002/C 251/06)

Λόγω των αυξήσεων κόστους που σημειώθηκαν μετά τα γεγονότα της 11ης Σεπτεμβρίου 2001, ιδίως των αεροπορικών ασφαλίστρων, καθώς και άλλων στοιχείων κόστους που επηρεάζονται από την αύξηση του δείκτη τιμών καταναλωτή, οι αεροπορικές εταιρείες ζήτησαν να αυξηθούν οι ανώτατοι ναύλοι που προβλέπονται στη συμφωνία του υπουργικού συμβουλίου της 10ης Ιουλίου 1998 σχετικά με την επιβολή των υποχρεώσεων παροχής δημόσιας υπηρεσίας σε αεροπορικά δρομολόγια μεταξύ των Καναρίων Νήσων.

Στο παράρτημα της εν λόγω συμφωνίας προβλέπεται η δυνατότητα αναθεώρησης των ανωτάτων ναύλων με βάση την ετήσια εξέλιξη του εθνικού γενικού δέκτη του συστήματος του δείκτη τιμών καταναλωτή και κατόπιν πρότασης των αεροπορικών εταιρειών σε περίπτωση που προκύψει αύξηση των στοιχείων κόστους που επηρεάζουν την εκμετάλλευση των αεροπορικών γραμμών η οποία είναι ασυνήθης, απρόβλεπτη και δεν μπορεί να καταλογισθεί στους αερομεταφορείς.

Με βάση τα προαναφερόμενα και σύμφωνα με τις διατάξεις της εν λόγω συμφωνίας αποφασίζω:

Άρθρο μόνο

Ο ανώτατος ναύλος σύμφωνα με την παράγραφο 1.2 του παραρτήματος στη συμφωνία του υπουργικού συμβουλίου της 10ης Ιουλίου 1998 για κάθε δρομολόγιο μετάβασης καθορίζεται ως εξής:

α) Gran Canaria-Βόρεια Τενερίφη: 45 ευρώ

β) Gran Canaria-Νότια Τενερίφη: 45 ευρώ

γ) Gran Canaria-Fuerteventura: 53 ευρώ

δ) Gran Canaria-El Hierro: 79 ευρώ

ε) Gran Canaria-Lanzarote: 80 ευρώ

στ) Gran Canaria-La Palma: 73 ευρώ

ζ) Tenerife North-Fuerteventura: 74 ευρώ

η) Tenerife North-El Hierro: 53 ευρώ

θ) Tenerife North-Lanzarote: 79 ευρώ

ι) Tenerife North-La Palma: 48 ευρώ

ια) La Palma-Lanzarote: 90 ευρώ

ιβ) Gran Canaria-La Gomera: 73 ευρώ

ιγ) Tenerife North-La Gomera: 53 ευρώ.

Τελική διάταξη

Η παρούσα απόφαση τίθεται σε ισχύ την επομένη ημέρα από τη δημοσίευσή της στην Επίσημη Εφημερίδα του κράτους (Boletín de Oficial del Estado).
Ανακοίνωση για την επικείμενη λήξη ορισμένων μέτρων αντιντάμπινγκ

(2002/C 240/02)

1. Η Επιτροπή ανακοινώνει ότι, αν δεν αρχίσει επανεξέταση σύμφωνα με την ακόλουθη διαδικασία, τα κατωτέρω μέτρα αντιντάμπινγκ θα λήξουν την ημερομηνία που αναφέρεται στον κατωτέρω πίνακα, σύμφωνα με τις διατάξεις του άρθρου 11 παράγραφος 2 του κανονισμού (ΕΚ) αριθ. 384/96 του Συμβουλίου(1), της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.

2. Διαδικασία

Οι κοινοτικοί παραγωγοί δύνανται να υποβάλουν γραπτώς αίτηση επανεξέτασης. Η αίτηση αυτή πρέπει να περιέχει επαρκή αποδεικτικά στοιχεία σύμφωνα με τα οποία η άρση των μέτρων αυτών θα μπορούσε να οδηγήσει στη συνέχιση ή την επανάληψη των πρακτικών ντάμπινγκ και της ζημίας.

Σε περίπτωση κατά την οποία η Επιτροπή αποφασίσει να επανεξετάσει τα εν λόγω μέτρα, οι εισαγωγείς, οι εξαγωγείς, οι αντιπρόσωποι της εξάγουσας χώρας και οι κοινοτικοί παραγωγοί θα έχουν τη δυνατότητα να αναπτύξουν, να απορρίψουν ή να σχολιάσουν τα θέματα που εκτίθενται στην αίτηση επανεξέτασης.

3. Προθεσμία

Οι κοινοτικοί παραγωγοί μπορούν να υποβάλουν γραπτώς αίτηση επανεξέτασης, δυνάμει του προαναφερθέντος άρθρου 11 παράγραφος 2, η οποία πρέπει να περιέλθει στην Ευρωπαϊκή Επιτροπή, Γενική Διεύθυνση Εμπορίου (Τμήμα Β-1), J-79 5/16, B-1049 Βρυξέλλες(2), μετά τη δημοσίευση της παρούσας ανακοίνωσης και το αργότερο τρεις μήνες πριν από την ημερομηνία που αναγράφεται στον κατωτέρω πίνακα.

4. Η παρούσα ανακοίνωση δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 της 22ας Δεκεμβρίου 1995.

>ΘΕΣΗ ΠΙΝΑΚΑ>

(1) ΕΕ L 56 της 6.3.1996, σ. 1· όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

(2) Τέλεξ: COMEU 21877· Φαξ: (32-2) 295 65 05.
Ανακοίνωση για τη λήξη ορισμένων μέτρων αντιντάμπινγκ

(2002/C 242/07)

Μετά τη δημοσίευση ανακοίνωσης για την επικείμενη λήξη ισχύος των μέτρων(1), για την οποία δεν λήφθηκε καμία αίτηση επανεξέτασης, η Επιτροπή κοινοποιεί ότι τα προαναφερόμενα μέτρα αντιντάμπινγκ πρόκειται να λήξουν σύντομα.

Η ανακοίνωση αυτή δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(2).

Η ενδιάμεση μερική επανεξέταση που άρχισε(3) σύμφωνα με το άρθρο 11, παράγραφος 3 του κανονισμού (ΕΚ) αριθ. 384/96 για να εξετασθεί η χρησιμότητα των ισχυόντων μέτρων όσον αφορά εισαγόμενα εμπορεύματα που έχουν καταστραφεί πριν τεθούν σεε ελεύθερη κυκλοφορία, έχει επομένως ολοκληρωθεί.

>ΘΕΣΗ ΠΙΝΑΚΑ>

(1) ΕΕ C 10 της 12.1.2002, σ. 2.

(2) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

(3) ΕΕ C 140 της 13.6.2002, σ. 10.
Ανακοίνωση της Επιτροπής, στο πλαίσιο της εφαρμογής της οδηγίας 2002/40/ΕΚ του Συμβουλίου

(2002/C 242/06)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλου και στοιχείων αναφοράς εναρμονισμένου προτύπων βάσει της οδηγίας)

>ΘΕΣΗ ΠΙΝΑΚΑ>

Σημείωση 1:

Γενικά η ημερομηνία λήξεως της ισχύος του τεκμηρίου συμμόρφωσης είναι η ημερομηνία απόσυρσης (dow), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις αυτή μπορεί να διαφέρει.
Ανακοίνωση της Επιτροπής στα πλαίσια της εφαρμογής της οδηγίας 90/396/ΕΟΚ της 29ης Ιουνίου 1990 για την προσέγγιση των νομοθεσιών των κρατών μελών σχετικά με τις συσκευές αερίου(1)

(2002/C 244/04)

(Κείμενο που παρουσιάζει ενδιαφέρον για τον ΕΟΧ)

(Δημοσίευση των τίτλων και στοιχείων των ευρωπαικών προτύπων βάσει της οδηγίας)

>ΘΕΣΗ ΠΙΝΑΚΑ>

ΣΗΜΕΙΩΣΗ:

- Κάθε αίτηση για παροχή πληροφοριών σχετικά με τα πρότυπα να απευθύνεται είτε στους ευρωπαϊκούς οργανισμούς τυποποίησης(2) των οποίων ο κατάλογος επισυνάπτεται ως παράρτημα στην οδηγία 98/34/ΕOK του Ευρωπαϊκού Κοινοβουλίου και του Συμβουλίου(3), όπως τροποποιήθηκε από την οδηγία 98/48/ΕΚ(4).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Σε προηγούμενες εκδόσεις της Επίσημης Εφημερίδας των Ευρωπαϊκών Κοινοτήτων έχουν δημοσιευθεί και άλλα εναρμονισμένα πρότυπα για συσκευές αερίου. Ο πλήρης ενημερωμένος κατάλογος διατίθεται στον κεντρικό υπολογιστή Europa στην ακόλουθη διεύθυνση του διαδικτύου:

http://europa.eu.int/comm/enterprise/newapproach/standardization/harmstds/reflist/appligas.html

(1) ΕΕ L 196 της 26.7.1990 σ. 15.

(2) http://www.cenorm.be/aboutcen/whatis/membership/members.htm.

(3) ΕΕ L 204 της 21.7.1998, σ. 37.

(4) ΕΕ L 217 της 5.8.1998, σ. 18.
Διορισμός των μελών της Επιστημονικής Επιτροπής για τις Οριακές Τιμές Επαγγελματικής Έκθεσης σε Χημικούς Παράγοντες

(2002/C 245/03)

Η Επιστημονική Επιτροπή για τις Οριακές Τιμές Επαγγελματικής Έκθεσης στους Χημικούς Παράγοντες συστάθηκε με την απόφαση 95/320/ΕΚ της Ευρωπαϊκής Επιτροπής της 12ης Ιουλίου 1995(1).

Η Ευρωπαϊκή Επιτροπή αποφάσισε να διορίσει, από την 1η Απριλίου 2002 και για διάρκεια τριών ετών, τα ακόλουθα μέλη.

>ΘΕΣΗ ΠΙΝΑΚΑ>

(1) ΕΕ L 188 της 9.8.1995, σ. 14.
Ανακοίνωση της Επιτροπής στα πλαίσια της οδηγίας 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες

(2002/C 243/06)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

Σημείωση 1:

Γενικά, η ημερομηνία λήξεως της ισχύος του τεκμηρίου συμμόρφωσης είναι η ημερομηνία απόσυρσης ("dow"), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις, αυτό μπορεί να αλλάξει.

Σημείωση 3:

Στην περίπτωση τροποποιήσεων, το έγγραφο αναφοράς είναι το EN CCCCC:YYYY. Οι προηγούμενες τροποποιήσεις, αν υπάρχουν, και οι νέες ονομάζονται "τροποποίηση". Το αντικατασταθέν πρότυπο (στήλη 4) συνεπώς αποτελείται από το EN CCCCC:YYYY και από τις προηγούμενες τροποποιήσεις του, αν υπάρχουν, αλλά χωρίς τη νέα ονομαζόμενη "τροποποίηση". Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές απαιτήσεις της οδηγίας.

Παράδειγμα: Για το EN 50014:1997, εφαρμόζεται το ακόλουθο:

>ΘΕΣΗ ΠΙΝΑΚΑ>

ΠΡΟΕΙΔΟΠOIΗΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς οργανισμούς τυποποίησης είτε στους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία του Συμβουλίου 98/34/CE(1) όπως τροποποιήθηκε από 98/48/CE(2).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου.

- Ο κατάλογος αυτός αντικαθιστά τους προηγούμενους καταλόγους που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 204 της 21.7.1998.

(2) ΕΕ L 217 της 5.8.1998.
Ανακοίνωση για τη λήξη ορισμένων μέτρων αντιντάμπινγκ

(2002/C 243/07)

Μετά τη δημοσίευση ανακοίνωσης για την επικείμενη λήξη ισχύος των μέτρων(1), για την οποία δεν λήφθηκε καμία αίτηση επανεξέτασης, η Επιτροπή κοινοποιεί ότι τα προαναφερόμενα μέτρα αντιντάμπινγκ πρόκειται να λήξουν σύντομα.

Η ανακοίνωση αυτή δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Συμβουλίου(2), της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.

>ΘΕΣΗ ΠΙΝΑΚΑ>

(1) ΕΕ C 16 της 19.1.2002, σ. 3.

(2) ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).
Ανακοίνωση σχετικά με τα ισχύοντα μέτρα αντιντάμπινγκ όσον αφορά τις εισαγωγές στην Κοινότητα ορισμένων σωλήνων και σωληνώσεων κάθε είδους χωρίς συγκόλληση από σίδηρο ή από μη κραματοποιημένο χάλυβα καταγωγής, μεταξύ άλλων, Κροατίας: τροποποίηση της επωνυμίας εταιρείας από την οποία έγινε αποδεκτή ανάληψη υποχρέωσης

(2002/C 246/02)

Οι εισαγωγές στην Κοινότητα ορισμένων σωλήνων και σωληνώσεων κάθε είδους χωρίς συγκόλληση από σίδηρο ή από μη κραματοποιημένο χάλυβα καταγωγής, μεταξύ άλλων, Κροατίας υπόκεινται σε οριστικούς δασμούς αντιντάμπινγκ που επιβλήθηκαν με τον κανονισμό (ΕΚ) αριθ. 348/2000(1) όπως τροποποιήθηκε από τον κανονισμό (ΕΚ) αριθ. 1515/2002(2).

Η Zeljezara Sisak d.d., Sisak, μια κροατική εταιρεία της οποίας οι εξαγωγές προς την Κοινότητα ορισμένων σωλήνων και σωληνώσεων κάθε είδους χωρίς συγκόλληση από σίδηρο ή από μη κραματοποιημένο χάλυβα καταγωγής Κροατίας, υπόκεινται σε ανάληψη υποχρέωσης δυνάμει της αποφάσεως 2002/137/ΕΚ της Επιτροπής(3), όπως τροποποιήθηκε από την απόφαση 2002/669/ΕΚ(4) για την αποδοχή των αναλήψεων υποχρεώσεων που προτάθηκαν σε σχέση με τη διαδικασία αντιντάμπινγκ όσον αφορά τις εισαγωγές ορισμένων σωλήνων και σωληνώσεων κάθε είδους χωρίς συγκόλληση από σίδηρο ή από μη κραματοποιημένο χάλυβα καταγωγής, μεταξύ άλλων, Κροατίας, γνωστοποίησε στην Επιτροπή ότι είχε αλλάξει την επωνυμία της σε Zeljezara Sisak - Nova d.o.o.

Η Επιτροπή εξέτασε τις πληροφορίες που υποβλήθηκαν, οι οποίες παρέχουν ικανοποιητικές αποδείξεις ότι η αλλαγή της επωνυμίας δεν θίγει το σύνολο των δραστηριοτήτων της εταιρείας που συνδέονται με την παραγωγή, τις πωλήσεις και τις εξαγωγές ορισμένων τύπων σωλήνων χωρίς συγκόλληση από μη κραματοποιημένο χάλυβα. Επομένως, η Επιτροπή κατέληξε στο συμπέρασμα ότι η αλλαγή της εταιρικής επωνυμίας δεν θίγει σε καμία περίπτωση τα πορίσματα της έρευνας, και ιδίως την απαλλαγή από το δασμό αντιντάμπινγκ που επιβλήθηκε με τον κανονισμό (ΕΚ) αριθ. 348/2000 και την ανάληψη υποχρέωσης που έγινε δεκτή με την απόφαση 2000/137/ΕΚ. Συνεπώς, το δικαίωμα της μετονομασθείσας εταιρείας να τύχει απαλλαγής από το δασμό αντιντάμπινγκ εξακολουθεί να ισχύει.

Ως εκ τούτου, η αναφορά στην εταιρεία Zeljezara Sisak d.d., Sisak πρέπει να τροποποιηθεί σε Zeljezara Sisak - Nova d.o.o. άρθρο 2 παράγραφος 4 του κανονισμού (ΕΚ) αριθ. 348/2000 και στο άρθρο 1 της απόφασης 2000/137/ΕΚ.

Ο πρόσθετος κωδικός Taric A064, που είχε αποδοθεί προηγουμένως στη Zeljezara Sisak d.d., Sisak ισχύει για την εταιρεία υπό τη νέα επωνυμία της, Zeljezara Sisak - Nova d.o.o.

(1) ΕΕ L 45 της 17.2.2000, σ. 1.

(2) ΕΕ L 228 της 24.8.2002, σ. 8.

(3) ΕΕ L 46 της 18.2.2000, σ. 34.

(4) ΕΕ L 228 της 24.8.2002, σ. 20.
Ανακοίνωση για το δασμό αντιντάμπινγκ που εφαρμόζεται στις εισαγωγές στην Κοινότητα ορισμένων πλατέων προϊόντων έλασης από μη κεκραμένο χάλυβα καταγωγής, μεταξύ άλλων, Ρουμανίας: τροποποίηση της επωνυμίας της εταιρείας στην οποία επιβάλλεται ατομικός συντελεστής δασμού αντιντάμπινγκ

(2002/C 227/06)

Με την απόφαση αριθ. 1758/2000/ΕΚΑΧ της Επιτροπής(1), όπως τροποποιήθηκε τελευταία από την απόφαση αριθ. 979/2002/ΕΚΑΧ(2), επιβλήθηκε οριστικός δασμός αντιντάμπινγκ στις εισαγωγές ορισμένων πλατέων προϊόντων έλασης από μη κεκραμένο χάλυβα καταγωγής, μεταξύ άλλων, Ρουμανίας. Σύμφωνα με το άρθρο 1 παράγραφος 1 του κανονισμού (ΕΚ) αριθ. 963/2002 του Συμβουλίου(3), όπως τροποποιήθηκε από τον κανονισμό (ΕΚ) αριθ. 130/2002(4), τα εν λόγω μέτρα συνεχίστηκαν και σήμερα διέπονται από τον κανονισμό (ΕΚ) αριθ. 384/96.

Η εταιρεία Sidex SA, η οποία έχει την έδρα της στη Ρουμανία, και της οποίας οι εξαγωγές στην Κοινότητα ορισμένων πλατέων προϊόντων έλασης από μη κεκραμένο χάλυβα υπόκεινται σε ατομικό συντελεστή δασμού αντιντάμπινγκ 5,7 % δυνάμει της προαναφερθείσας απόφασης, πληροφόρησε την Επιτροπή για την αλλαγή της επωνυμίας της σε Ispat Sidex SA. Η εταιρεία ζήτησε από την Επιτροπή να επιβεβαιώσει ότι η αλλαγή της επωνυμίας δεν θα επηρεάσει το δικαίωμα της εταιρείας να συνεχίσει να επωφελείται από τον ατομικό συντελεστή δασμού που εφαρμοζόταν σε αυτήν όταν έφερε ακόμη την επωνυμία Sidex SA.

Η Επιτροπή εξέτασε τις παρασχεθείσες πληροφορίες, βάσει των οποίων αποδεικνύεται ότι όλες οι δραστηριότητες της εταιρείας που συνδέονται με την παραγωγή, τις πωλήσεις και τις εξαγωγές ορισμένων πλατέων προϊόντων έλασης από μη κεκραμένο χάλυβα δεν επηρεάζονται από την αλλαγή της επωνυμίας. Κατά συνέπεια, η Επιτροπή συμπεραίνει ότι η αλλαγή της επωνυμίας δεν επηρεάζει κατ' ουδένα τρόπο τα συμπεράσματα της απόφασης αριθ. 1758/2000/ΕΚΑΧ. Δεδομένου ότι δεν υπάρχει ουσιαστική μεταβολή των συνθηκών, η επωνυμία Sidex SA αντικαθίσταται από την επωνυμία Ispat Sidex SA στο άρθρο 1 παράγραφος 2 της απόφασης αριθ. 1758/2000/ΕΚΑΧ.

Ο πρόσθετος κωδικός Taric ο οποίος ίσχυε για την Sidex SA ισχύει και για την Ispat Sidex SA.

(1) ΕΕ L 202 της 10.8.2000, σ. 21.

(2) ΕΕ L 150 της 8.6.2002, σ. 36.

(3) ΕΕ L 149 της 7.6.2002, σ. 3.

(4) ΕΕ L 192 της 20.7.2002, σ. 9.